Kalvarijos Žieminė sinagoga
**Kalvarijos Žieminė sinagoga** arba **Kalvarijos eklektinė sinagoga** – buvusi žydų sinagoga Kalvarijoje. Viena iš trijų pastatų Kalvarijos sinagogų komplekse (dar Kalvarijos Vasarinė sinagoga ir Talmudo mokykla).

Istorija
--------

1713-aisiais karalius Augustas II Kalvarijos žydų kahalui suteikė tokias pačias teises, kaip ir kituose LDK miestuose, viena iš jų – pasistatyti sinagogą.

Sinagoga pastatyta XIX a. istorizmo laikotarpiu. Pastatas buvo paverstas sandėliu, jame buvo prakirstos plačios durų angos. Po 1981 m. apleista.

2001 m. Kalvarijos miesto savivaldybė iniciavo eklektinės žieminės sinagogos restauraciją. Ją finansavo vokiečių fondas „Zeit", siekiantis išsaugoti žydų kultūros paminklus, ir Lietuvos Kultūros paveldo departamentas. Institucijos per kelis metus sinagogos atnaujinimui skyrė daugiau nei 230 tūkst. eurų. Už šias lėšas atkastas maldos namų rūsys, sutvirtinti pamatai ir įtrūkusios sienos, užtaisyti plyšiai, sutvarkyti fasadai, tarp jų ir pagrindinis simetriškasis, kurio kampuose stiebiasi bokšteliai, rastas aron kodešas – vieta, kurioje saugoma Tora –, padengtas stogas, įstatyti langai. 2004 m. dėl lėšų stygiaus „Zeit" fondas nutraukė projekto finansavimą.

Architektūra
------------

Kompaktiškas pastato tūris nepakitęs iki mūsų dienų: dviejų aukštų su dvišlaičiu stogu, pagrindinį fasadą puošia rizalitas, užbaigtas trikampiu skydu su bokšteliais. 

Planas stačiakampis, artimas kvadratui, su pusapskrite apside (sumūryta rekonstrukcijos metu). Šiaurės vakarų pusėje yra dviaukštė dalis su išilginiu koridoriumi. Dviaukštės dalies kampuose, simetriškai įėjimui, įrengtos gelžbetoninių konstrukcijų laiptinės, o vidurinėje dalyje yra prieangis, vedantis į išilginį koridorių, į salę ir į pagalbines patalpas.

Šaltiniai
---------

1. ↑  „Išskirtinė vieta Sūduvoje: vienintelis toks Lietuvoje sinagogų kompleksas ir išlikęs dvaras, davęs pradžią miestui". delfi.lt. Nuoroda tikrinta 2021 m. sausio 27 d..
2. ↑  „Kalvarijos sinagogų kompleksas". pamatyklietuvoje.lts. Nuoroda tikrinta 2021 m. sausio 27 d..
3. ↑  „Kalvarijos sinagogos – dylanti istorija". bernardinai.lt. Nuoroda tikrinta 2021 m. sausio 27 d..


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sinagogos |
| --- |
|  |
| Veikiančiosar restauruotos | 
 Alytaus **·**  Joniškio Baltoji **·**  Joniškio Raudonoji **·**  Kalvarijos Žieminė **·**  Kauno choralinė **·**  Kėdainių naujoji **·**  Kėdainių senoji **·**  Marijampolės **·**  Pakruojo **·**  Vilniaus choralinė **·**  Žiežmarių  |  |
|  |
| Išlikusios | 
 Alantos **·**  Čekiškės **·**  Eišiškių **·**  Jonavos Beit Midrash Hagadol **·**  Jonavos pirklių **·**  Kaltinėnų **·**  Kalvarijos Vasarinė **·**  Kauno Birštono g. **·**  Kauno chasidų **·**  Kauno Gedimino g. **·**  Kauno Hausmano **·**  Kauno L.Zamenhofo g. **·**  Kauno Mėsininkų **·**  Kauno (Šančių) **·**  Kauno (Žaliakalnio) **·**  Kėdainių Smilgos g.  **·**  Krekenavos  **·**  Kurklių **·**  Laukuvos **·**  Linkuvos **·**  Merkinės **·**  Panevėžio chasidų **·**  Rozalimo **·**  Sedos **·**  Šėtos **·**  Šiaulių Frenkelio fabriko **·**  Švėkšnos **·**  Telšių amatininkų **·**  Telšių kareivių **·**  Tirkšlių **·**  Ukmergės didžioji **·**  Utenos **·**  Vilniaus Zavelio **·**  Vilniaus Pamėnkalnio g. **·**  Vištyčio **·**  Žagarės  |
|  |
| Neišlikusios | 
 Jonavos Beit Knesset Hagadol **·**  Jurbarko **·**  Kauno (Vilijampolės) **·**  Panevėžio **·**  Rūdiškių **·**  Šiaulių Didžioji Choralinė **·**  Vilkaviškio **·**  Vilniaus Didžioji **·**  Vilniaus pirmoji **·**  Vilniaus (Šnipiškių)  |
|  |
| Kategorija **·**  Sąrašas |

 |